Regsman betoog Henri kon moorde nie gepleeg het | Netwerk24
2 in Somerset-Wes vas oor diamante
Twee mans is Dinsdag in Kaapstad met ongeslypte diamante in hul besit betrap nadat die polisie oor 'n transaksie in 'n kroeg ingelig is.
Poging tot moord ondersoek ná aanranding van tiener
'n 16-jarige seun is steeds in die hospitaal nadat hy Sondagoggend buite 'n huis in Port Elizabeth met ernstige kopbeserings wakker geword het.
IKR keur Pakistan se yslike eis teen Indië af
Die Internasionale Krieketraad (IKR) het 'n enorme skadevergoedingseis wat die Pakistanse Krieketraad (PCB) teen sy Indiese eweknie ingedien het, van die hand gewys.
Alonso nie spyt dat hy F1 verlaat nie
Die Spaanse renjaer Fernando Alonso maak hom gereed om Formule 1 die naweek ná 17 jaar te groet.
Standard Bank stel sy eie SIM-kaart bekend
Standard Bank Mobile het Woensdag in die spoor van FNB gevolg en sy eie virtuele selfoonnetwerk bekend gestel.
Henri van Breda-saak
Regsman betoog Henri kon moorde nie gepleeg het
Deur Jana Breytenbach 13 Februarie 2018 19:19
Nuusfotograwe neem Dinsdag foto's van Henri van Breda. Voor hom staan sy advokaat, Pieter Botha. Botha het Dinsdag sy betoog begin.Foto: Jaco Marais
Geen DNS van sy suster, Marli, of ma, Teresa, is op Henri van Breda gevind nie. Daar was ook geen DNS van Marli op die moordbyl nie.
Kan dit beteken dat 'n tweede aanvaller of 'n tweede byl betrokke was?
Dit was gister deel van die betoog van adv. Pieter Botha, Henri se regsverteenwoordiger, in die hooggeregshof in Kaapstad. Die staat het Maandag sy betoog afgehandel.
Botha het gesê die sekerheidstelsel van die De Zalze-landgoed, waar die gesin gewoon het, was nie so veilig nie. Hy het gesê die alarm van die elektrisiteitsheining was wel op twee geleenthede geaktiveer.
Hy het ook daarop gewys dat slegs een van die bure, Stephanie Opt'Hof, die aand 'n rusie uit die Van Breda-huis gehoor het. Die verdediging het tydens die saak ook 'n buurvrou geroep wat getuig het dat sy daardie aand geen geraas gehoor het nie. Selfs die sekerheidsbeamptes, wat twee keer verby die huis op patrollie was, het niks vreemds opgemerk nie, het Botha gesê.
Hy het gevra hoekom het Opt'Hof nie die sekerheidsbeamptes ontbied toe sy die rusie gehoor het nie.
Botha het gesê dit is onmoontlik dat Henri die aanvaller kon wees omdat daar bloedspatsels op die linkerhak van sy sokkie gevind is. Die twee spatsels van Rudi se bloed is ook nie genoeg om Henri te inkrimineer nie, het hy aangevoer.
Hy het daarop gewys dat Henri nie bloed onder sy sokkies gehad nie. Botha het gesê daar was polisiebeamptes in die badkamer voordat die monsters geneem is.
Regter Siraj Desai het tydens die betoog verskeie opmerkings gemaak en gesê dit was 'n baie bloederige toneel, waarna Botha juis die punt gemaak het dat 'n mens juis meer bloed op Henri sou verwag het.
Die kwessie oor 'n tweede moordbyl het weer ter sprake gekom toe Botha gesê het daar was geen DNS van Marli op die moordbyl wat as bewysstuk 1 by die hof ingedien is nie.
Botha het gesê Marli is agt keer met 'n byl geslaan maar daar was geen bloed van sy suster op Henri gevind nie.
Benewens dit was daar twee getuies wat nie 100% kon bevestig dat die byl in die hof dieselfde een is as wat in die huis gehou is nie.